Lamborghini

Lamborghini (puno ime Automobili-Lamborghini S.p.A.) je italijanska firma, koja se bavi proizvodnjom sportskih automobila u sastavu Volkswagen grupacije. Firmu je osnovao 1963. godine Ferruccio Lamborghini koji je posjedovao fabriku traktora Lamborghini Trattori S.p.A.. Centrala firme se nalazi u Italiji u blizini Bolonje.
250px|mini|desno|2005 Lamborghini Murciélago Roadster

 Historija 
Početkom 1960-ih Ferruccio Lamborghini je posjedovao brojne modele sportskih automobila, ali nikad nije bio potpuno zadovoljan njihovim kvalitetom. Postoje brojne verzije zašto je počeo izrađivati automobile, ali sve uključuju sukob između Enza Ferrarija (osnivača firme Ferrari) i Ferruccia.

Jedna od verzija je da se Ferruccio žalio Enzu na kvalitet kvačila na Ferrariju 250 GT (koji je Ferruccio posjedovao). Enzo ga je otjerao govoreći mu da ide voziti traktore jer je nesposoban za auta. Ferruccio se vratio kući, rastavio kvačilo na autu i shvatio da je kvačilo istog proizvođača kao i kod njegovih traktora. U skladištu je pronašao odgovarajuće dijelove i zamijenio, nakon čega je njegov automobil ispravno funkcionisao.
250px|mini|desno|Lamborghini Diablo Roadster
Ubrzo je, uz pomoć talentovanog inžinjera Giotta Bizzarrinia, počeo sa konstruisanjem automobila sa V12 motorom i 350 konjskih snaga. Šasiju je dizajnirao Franco Scaglione, a prototip, iz 1963. godine, je nazvan Lamborghini 350GTV. Naredne godine sa modelom 350GT izlaze na tržište i postižu značajan uspjeh prodavši 130 komada. Zaštitni znak kompanije je postao bik.

Sa modelima 400GT i Miura ostvaren je također veliki uspjeh, i Lamborghini je postala značajna firma u proizvodnji super sportskih automobila.

1972. godine otkazana je značajna narudžba traktora za Južnu Ameriku, što je dovelo do teške situacije u Lamborghiniju i Ferruccio je bio prinuđen prodati svoj udio u fabrici traktora. Ipak finansijski uspjeh, odjel za proizvodnju automobila, ostvario je sa senzacionalnim modelom Countach, koji je sljedećih godina održavao kompaniju uspješnom.

Naftna kriza i kašnjenje isporuke Cauntacha odvela je kompaniju u bankrot 1978. godine Nakon čega su usljedile česte promjene vlasnika, da bi na kraju kompanija završila u vlasništvu Audija, odnosno Volkswagen grupacije.

U međuvremenu kompanija se vratila na staze stare slave sa brojnim novim modelima, od kojih je prvi bio nasljednik Cauntacha Diablo.

 Modeli 

350GTV 1963
350GT 1964-1968	
400GT 2+2 1966-1968
Miura 1966-1973
Espada 1968-1978
Islero| 968-1970
Jarama 1970-1978
Urraco 1970-1979
Countach 1974-1989
Silhouette 1976-1977
Jalpa1982-1989
LM002 1986-1992
Diablo 1990-2001
Murciélago 2001-2010
Murciélago R-GT 2001-i dalje
Gallardo 2003- i dalje
Gallardo Spyder 2004- i dalje
Murciélago Roadster 2005- i dalje
Gallardo SE 2006- i dalje
Murciélago LP640 2006- i dalje
Gallardo Nera 2006- i dalje 
Murciélago LP640 Versace 2006- i dalje
Murciélago LP640 Roadster 2006- i dalje
 Lamborghini Aventador

 Vlasništvo 
Kompanija Lamborghini je imala brojne vlasnike: 
 Ferruccio Lamborghini 1963–1972 
 Georges-Henri Rossetti i René Leimer 1972–1977 
 bankrot 1977–1984 
 Patrick Mimram (upravljao 1980–1984) a vlasnik 1984–1987 
 Chrysler 1987–1994 
 Megatech 1994–1995  
 V'Power, Mycom 1995–1998 
 Audi AG od 1998

 Vanjski linkovi 

 Automobili Lamborghini S.p.A.
 Lamborghini by KLD Concept (Photos , vidéos , etc ..)

Kategorija:Proizvođači automobila
Kategorija:Italijanski proizvođači automobila